पाएं अपने शहर की ताज़ा ख़बरें और फ्री ई-पेपरडाउनलोड करें
आमतौर पर जिला चिकित्सालय में भर्ती होने वाले मरीजों के लिए तो भोजन की बेहतर व्यवस्था रहती है। चाय,नाश्ते के साथ भोजन समय पर मिल जाता है लेकिन कोरोना कर्फ़्यू के चलते इन दिनों अटेंडरों को होटल ढाबे ना खुलने से खाना खाने में परेशानी हो रही थी।
ऐसे में आरएसएस और मंगलम ने पहल करते हुए जिला चिकित्सालय परिसर में ही नए कार्य की शुरुआत की। जिसमें कूपन वितरित किए जा रहे हैं। और उन कूपनों के माध्यम से अटेंडरों को निशुल्क भोजन पैकेट दिए जा रहे हैं।
कोरोना की दूसरी लहर में जब लोग घर से निकलने की हिम्मत नही जुटा पा रहे है।इन हालातों में आरएसएस और मंगलम शिवपुरी ने मिलकर पीड़ित मानवता के लिए आगे आने का निर्णय लिया।जिला अस्पताल में इस समय जिले भर से लोग अपने परिजनों को लेकर इलाज के लिए जूझ रहे है।कर्फ्यू के चलते बाजार ,होटल सब बंद है।परिजन चाय,नाश्ता,भोजन के लिए तरस रहे थे।आरएसएस के जिला सहसंघचालक की पहल पर मंगलम संस्था के सहयोग से अस्पताल कैम्पस में निःशुल्क भोजन, चाय, नाश्ता की शुरुआत निसंदेह लोगों को राहत पहुंचाने में सहायक साबित हो रही है।
मंगलम सदस्यों और पदाधिकारियों ने आपसी सहयोग से इस व्यवस्था को संघ के जरिए आरंभ किया है। डॉ गोविंद सिंह द्वारा संघ की ओर से प्रताप खण्ड के स्वयंसेवक रानू रघुवंशी को इस पूरे प्रकल्प की जिम्मेदारी दी गई।कोविड गाइड लाइन का पालन करते हुए यह व्यवस्था चलाई जा रही है।
सुबह चाय, नाश्ता, दोपहर भोजन, चाय और रात्रि भोजन लोगों को निःशुल्क दिया जा रहा है। खासबात यह है कि भोजन सामग्री के हाइजीन का पूरा ख्याल रखा गया है।भोजन थाली और नाश्ता पैक करके ही वितरित किया जा रहा है। इस कार्य के लिए संघ और मंगलम संस्था की सराहना लोग कर रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn